Χαράλαμπος Ανδρεόπουλος

Ο Χαράλαμπος Ανδρεόπουλος (23 Ιανουαρίου 2001, Αθήνα), είναι διεθνής Έλληνας πετοσφαιριστής, ο οποίος κατά την περίοδο 2024-25 αγωνίζεται με τη φανέλα της ιταλική Δέλτα Πόρτο Βίρο, στο Πρωτάθλημα «Σέριε Α'2» της Ιταλίας στη θέση του ακραίου.

 Καριέρα 
Ο Χαράλαμπος Ανδρεόπουλος ξεκίνησε την πετοσφαίριση από τις ακαδημίες του Παναθηναϊκού, και σε ηλικία 15 μόλις ετών συμπεριλήφθηκε στο δυναμικό του Παναθηναϊκού για το Πρωτάθλημα περιοόδου 2016-17.Δυναμικό Παναθηναϊκού 2016-17
greekvolley.eu  και έκανε την παρθενική του εμφάνιση κατά την 1η κιόλας αγωνιστική στον αγώνα με την Κύζικο Νέας Περάμου, καθιστάμενος έτσι ο νεαρότερος παίκτης στην ιστορία των πράσινων που συμμετείχε στο πρωτάθλημα, αποσπώντας τη σχετική διάκριση από έναν άλλο μεγάλο αθλητή της αθηναϊκής ομάδας, τον Σωτήρη Πανταλέοντα, που είχε αγωνιστεί σε ηλικία 17 ετών το 1977.Χαράλαμπος Ανδρεόπουλος, το τριφυλλάκι που θα αφήσει εποχή www.sport24.gr  Την επόμενη περίοδο εκλέχτηκε ως ο Πολυτιμότερος παίκτης κατά την 3η αγωνιστική ημέρα του Πρωταθλήματος 2017-18,Ο 16χρονος Χαράλαμπος Ανδρεόπουλος του Παναθηναϊκού MVP Βίκος Cola της 3ης αγωνιστικής www.volleyleague.gr  και έγινε ο νεαρότερος παίκτης στην ιστορία του αθλήματος που έλαβε τη συγκεκριμένη διάκριση. Στο τέλος της ίδιας περιόδου αναδείχθηκε για πρώτη φορά ως ο κορυφαίος αθλητής κάτω των 20 ετών, και δικαίως θεωρήθηκε ως το μεγαλύτερο ίσως ταλέντο της εποχής του για την ελληνική πετοσφαίριση. Την ίδια διάκριση του κορυφαίου αθλητή Κ-20 απέσπασε επίσης για την περίοδο 2019-20.

Στον Παναθηναϊκό αγωνίστηκε μέχρι το 2022, κατακτώντας δύο Πρωταθλήματα Ελλάδας και δύο Λιγκ Καπ Ελλάδας, και στη συνέχεια αναχώρησε για την Ιταλία, αγωνιζόμενος την περίοδο 2022-23 με την Πρίσμα Ταράντο στη «Σούπερλέγκα» της γειτονικής χώρας.Και τυπικά στην Ταράντο ο Χ. Ανδρεόπουλος www.gazzetta.gr 
Την περίοδο 2023-24 μετακόμισε στην Κούνεο Βόλεϊ, ομάδα της «Σέριε Α'2», με την οποία πραγματοποίησε εξαιρετικές εμφανίσεις.Νίκη η Κούνεο με κομβικό Ανδρεόπουλο volleylove.grΕντυπωσιακός ο Ανδρεόπουλος παρά την ήττα της Κούνεο volleylove.gr και με την οποία κατέλαβε τη 2η θέση της Κανονικής Περιόδου αλλά κατά τα Πλέι-οφ δεν κέρδισε την άνοδο στη μεγάλη κατηγορία.
Την περίοδο 2024-25 ο Χαράλαμπος Ανδρεόπουλος συνεχίζει την παρουσία του στην Ιταλία αγωνιζόμενος και πάλι στη «Σέριε Α'2», αυτή τη φορά με τη Δέλτα του Πόρτο Βίρο.Καλωσόρισε Ανδρεόπουλο η Porto Viro volleyland.gr

 Διεθνής καριέρα 

 Οικογενειακά στοιχεία 
Ο Χαράλαμπος Ανδρεόπουλος είναι γιος του παλαίμαχου άσου του Παναθηναϊκού και τωρινού προπονητή της ομάδας του τριφυλλιού Δημήτρη Ανδρεόπουλου.

 Τίτλοι 
 2 Πρωτάθλημα Ελλάδας
 2020, 2022 (Παναθηναϊκός Α.Ο.)

'''2 Λιγκ Καπ Ελλάδας
2020, 2022 (Παναθηναϊκός Α.Ο.)

 Ατομικές διακρίσεις 
 Πρωτάθλημα Ελλάδας 2017-18: Πολυτιμότερος Παίκτης (MVP) 3ης αγωνιστικής 
 Πρωτάθλημα Ελλάδας 2017-18: Κορυφαίος αθλητής Κ-20 πρωταθλήματος Οι κορυφαίοι του Πρωταθλήματος 2017-18 www.volleyleague.gr 
 Πρωτάθλημα Ελλάδας 2019-20: Κορυφαίος αθλητής Κ-20 πρωταθλήματος 
 Πρωτάθλημα Ελλάδας 2020-21: Πολυτιμότερος Παίκτης (MVP) 4ης αγωνιστικής Β' φάσης Ο Χαράλαμπος Ανδρεόπουλος MVP της 4ης αγωνιστικής στη Β΄φάση www.volleyleague.gr 

 Παραπομπές 

 Εξωτερικοί σύνδεσμοι - Πηγές 
Χαράλαμπος Ανδρεόπουλος: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Χαράλαμπος Ανδρεόπουλος: Παρουσίαση - Ομάδες - Αγώνες - Στατιστικά globalsportsarchive.com
 Χαράλαμπος Ανδρεόπουλος: Ατομικά στοιχεία - Ομάδες καριέρας greekvolley.eu
 Χαράλαμπος Ανδρεόπουλος: Ατομικά στοιχεία - Ομάδες volleyleague.gr
 Χαράλαμπος Ανδρεόπουλος: Ευρωπαϊκή παρουσία

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟ